Vaksdal

Vaksdal er en kommune og et tettsted i Vestland. Kommunen ligger mellom Bergen og Voss kommuner, øst for Osterøy kommune, men den vestligste delen av Vaksdal ligger på Osterøyas nordøstlige side. Tilkomst via Kallestadsundet bru over Veafjorden. I nord grenser den til Vik og Modalen og i sør til Kvam og Samnanger. Over Romarheimsfjorden i nordvest ligger Alver kommune.
Kommunesenteret er tettstedet Dale med 1 118 innbyggere. De andre tettstedene i kommunen er Vaksdal med 955 innbyggere og Stanghelle med 761 innbyggere 1. januar 2022. Eksingedalen utgjør kommunens nordlige del, med tunnelforbindelse til Modalen.
Den i sin tid svært moderne Vaksdal Mølle i tettstedet Vaksdal, var et industrielt senter i kommunen, sammen med industriområdet på Dalekvam. Klesplaggene fra Dale fabrikker er i dag det mest kjente produktet fra kommunen. Både E16 og Bergensbanen går gjennom Vaksdal og Vaksdal stasjon.
Naturen i kommunen kjennetegnes av det man gjerne forbinder med typisk vestlandsnatur, slik som fjorden mot Osterøy og fjellområdene rundt Bergsdalen. Det høyeste punkt i kommunen er Skjerjavasshovden, 1264 moh.Ordet Vaksdal kommer opprinnelig fra våg og dal. Vaksdalselva, som renner ned gjennom denne dalen og ut i vågen, deler tettstedet Vaksdal i områdene Vaksdal i sør og Jamne i nord. Gravfunn viser at området har vært bebodd siden tidlig vikingtid. Med sine 955 innbyggere per 1. januar 2022, er tettstedet Vaksdal i dag kommunens nest største tettsted etter administrasjonssenteret Dale. Ved Vaksdal senter finnes det dagligvarebutikk, tannlege og resturant/pub, i tillegg til en kombinert gymnastikksal/kinosal/samfunnshus.


== Næringsliv ==
Vaksdal er en typisk industrikommune. De lokale arbeidsplassene består av: industri 20 prosent, bygge- og anleggsvirksomhet/kraft og vannforsyning 32 prosent. Industri er kommunens viktigste næring. Primærnæringen er cirka 3 prosent av arbeidsplassene i 2012. De dominerende bedriftene i kommunen er Norgesmøllene, Felleskjøpet Agri i Vaksdal og Dale A/S i Dale. Bedriftene er de største i kommunen og har til sammen 85 prosent av industrisysselsettingen. Ellers finnes det en del små bedrifter rundt om i kommunen. Vaksdal er også en stor kraftkommune, med en gjennomsnittlig årsproduksjon på 1390 gigawattimer per 2016. Det er totalt 14 kraftverk i kommunen, og noen mindre kraftverk.
43 prosent av de bosatte yrkestakerne hadde arbeid utenfor kommunen i 2012, 26 prosent i Bergen, 4 prosent i Voss, og 3 prosent i de øvrige nordhordlandskommunene.


== Politikk ==


=== Kommunestyrevalget 2019 ===


=== Kommunestyrevalget 2015 ===
Antall stemmeberettigede var 3 231 med 2 082 avgitte stemmer (64,6% oppslutning). Kommunestyret hadde 21 representanter. I perioden 2015-2019 var sju partier representert i kommunestyret:

Arbeiderpartiet -  8 mandater (38,5 prosent)
Senterpartiet - 4 mandater (16,1 prosent)
Sosialistisk Venstreparti - 3 mandater (14,0 prosent)
Høyre - 2 mandater (11,3 prosent)
Kristelig Folkeparti - 2 mandater (10,9 prosent)
Fremskrittspartiet - 1 mandat (5,8 prosent)
Miljøpartiet De Grønne -1 mandat (3,3 prosent)Eirik Haga (Ap) var ordfører og Sigmund Simmenes (Sp) var varaordfører.
Kilde: valgresultat.no


== Elver, fjell og vann i Vaksdal ==
Mange av vassdragene i kommunen er utbygd til vannkraftverk. Kraftstasjoner i kommunen er:
Dale, Ardal, Fosse, Kaldestad, Fossmark, Myster, Boge og Vaksdal.

Skjerjavasshovden, 1264 moh. i Stølsheimen landskapsvernområde
Hananipa, 717 moh.
Askjellsdalsvatnet


== Tusenårssted ==
Kommunens tusenårssted er Skipshelleren. Det er en 7000 år gammel steinalderboplass.


== Kjente personer fra Vaksdal ==
Nils M. Arnetvedt (1846-1935), Kina-misjonær
Harald Langhelle (1890-1942), pressemann og motstandsmann
Otto Berg (1930-2005), ordfører (Ap) i Vaksdal i 17 år (1982-1999)
Nils Johan Lavik (1931-2011), professor i psykiatri ved UiO
John Dale (1940-), politiker (Sp)
Harald Stanghelle (1956-), sjefredaktør i Dagbladet 1995-2000, politisk redaktør i Aftenposten 2000-2014, Programleiar i NRK Radio
Trond Egil Soltvedt (1967-), tidligere fotballspiller
Rune Soltvedt (1969-), tidligere fotballspiller og tidligere sportsjef i Sportsklubben Brann
Frida Amundsen (1992-), artist og låtskriver
Eirik Haga (1957-), ordfører (AP) i Vaksdal frå 2007 - 2019 og K5 forkjemper. Tidlegare rektor og lærar.
Jonas Eide Vågen (2000-), fotballspiller


== Referanser ==


== Eksterne lenker ==
(nn) Offisielt nettsted 
(en) Vaksdal – kategori av bilder, video eller lyd på Commons 
(no) Vaksdal i Store norske leksikon
(no) Bergen byleksikon på nett, om Vaksdal
(no) Skipshelleren - Buplassen frå 7000 år attende i tida